## Rješenje kojim se odobravaju izmjene i dopune, te pročišćeni tekst Statuta PBZ Croatia osiguranja obveznog mirovinskog fonda, kojim upravlja PBZ Croatia osiguranje dioničko društvo za upravljanje obveznim mirovinskim fondom

### NN 51/2008 (5.5.2008.), Rješenje kojim se odobravaju izmjene i dopune, te pročišćeni tekst Statuta PBZ Croatia osiguranja obveznog mirovinskog fonda, kojim upravlja PBZ Croatia osiguranje dioničko društvo za upravljanje obveznim mirovinskim fondom

# HRVATSKA AGENCIJA ZA NADZOR FINANCIJSKIH USLUGA

**1731**

Na temelju odredbi članka 15. točka 4. alineja 2. i članka 8. Zakona o Hrvatskoj
agenciji za nadzor financijskih usluga (»Narodne novine« br. 140/05) i članka
39. stavak 2. Zakona o obveznim i dobrovoljnim mirovinskim fondovima (»Narodne
novine« br. 49/99, 63/00, 103/03, 177/04 i 71/07), Hrvatska agencija za nadzor
financijskih usluga, odlučujući o zahtjevu PBZ Croatia osiguranje dioničkog
društva za upravljanje obveznim mirovinskim fondom, Zagreb, Ulica kralja
Držislava 5, u predmetu odobrenja izmjena i dopuna Statuta PBZ Croatia
osiguranje obveznog mirovinskog fonda, na sjednici održanoj 17. travnja 2008.
godine donosi:

## RJEŠENJE

1. Odobravaju se izmjene i dopune te pročišćeni tekst Statuta PBZ Croatia
osiguranje obveznog mirovinskog fonda, kojim upravlja PBZ Croatia olsiguranje
dioničko društvo za upravljanje obveznim mirovinskim fondom, Zagreb, Ulica
kralja Držislava 5.
2. Ovo Rješenje objavit će se u »Narodnim novinama«.

```
Obrazloženje
```

PBZ Croatia osiguranje dioničko društvo za upravljanje obveznim mirovinskim
fondom, Zagreb, Ulica kralja Držislava 5., (u daljnjem tekstu: Društvo),
dostavilo je 20. veljače 2008. godine, klasa: UP/I-140-01/08-30/3, urbroj:
383-113-08-1 zahtjev za odobrenje izmjena i dopuna Statuta PBZ Croatia
osiguranje obveznog mirovinskog fonda, sukladno odredbama članka 39. stavak 2.
Zakona o obveznim i dobrovoljnim mirovinskim fondovima (»Narodne novine« br.
49/99, 63/00, 103/03, 177/04 i 71/07), a u svezi usklađenja s odredbama Zakona o
izmjenama i dopunama Zakona o obveznim i dobrovoljnim mirovinskim fondovima
(»Narodne novine« br. 71/07).
Nakon zatraženog ispravka Društvo je dostavilo 27. ožujka i 4. travnja 2008.
godine, klasa: UP/I-140-01/08-30/3, urbroj: 383-113-08-3,5 Odluku o izmjenama i
dopunama Statuta PBZ Croatia osiguranje obveznog mirovinskog fonda, te
ispravljeni pročišćeni tekst Statuta PBZ Croatia osiguranje obveznog mirovinskog
fonda, klasa: UP/I-140-01/08-30/3, urbroj: 383-113-08-3,5.
Pregledom gore navedene dokumentacije utvrđeno je da su izmjene i dopune, te
pročišćeni tekst Statuta PBZ Croatia osiguranje obveznog mirovinskog fonda
sukladne članku 39. Zakona o obveznim i dobrovoljnim mirovinskim fondovima.
Slijedom navedenog, Uprava Hrvatske agencije za nadzor financijskih usluga
odobrila je izmjene i dopune te pročišćeni tekst Statuta PBZ Croatia osiguranje
obveznog mirovinskog fonda.
Sukladno odredbi članka 8. stavak 3. Zakona o Hrvatskoj agenciji za nadzor
financijskih usluga ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti
upravni spor podnošenjem tužbe Upravnom sudu Republike Hrvatske u roku od 30
dana od dana primitka ovog rješenja.

Klasa: UP/I-140-01/08-30/3
Urbroj: 326-113-08-6
Zagreb, 17. travnja 2008.

Predsjednik Uprave
**Ante Samodol**, v. r.

Rješenje, NN 51/2008-1731